Horeňovo (vrch)

Horeňovo alebo Horženovo () je nevýrazný, čiastočne odlesnený vrch v pohorí Žiar. Leží približne  severne od Handlovej.

 Poloha 
Nachádza sa v južnej časti pohoria, v geomorfologickom podcelku Horeňovo. Leží na hranici Žilinského a Trenčianskeho kraja, rozhraní okresov Turčianske Teplice a Prievidza a zasahuje na katastrálne územie obcí Sklené a Ráztočno. Vrch susedí na juhu s vrchom Bór (), juhovýchode Bralovou skalou () a na severe s Vysokým vrchom (). Hrebeňom vedie rozvodnica povodia Nitry a Turca.

 Opis 
Najmä od juhu pomerne mohutný vrch je súčasťou hlavného hrebeňa Žiaru, ktorý vedie od severozápadu na juhovýchod. Vrch je z veľkej časti pokrytý zmiešaným lesom, vrcholová časť je čiastočne lúčnatá a umožňuje výhľady. Severovýchodné svahy odvodňujú Motnikerov a Hlboký potok, smerujúce do Turca, juhozápadnú časť prítoky rieky Handlovka. Svojou výškou je piatym najvyšším vrchom pohoria.Kremnické vrchy. Turistická mapa. 1 : 50 000. Harmanec: VKÚ, a. s., 2001. V zozname názvov vrchov, spravovanom Úradom geodézie, kartografie a katastra SR je jeho názov uvedený ako Horženovo.

 Výhľady 
Horeňovo, obkolesené vyššími pohoriami ponúka výhľad najmä na vrchy vlastného pohoria, no pri vhodných podmienkach je dobre vidieť Vtáčnik, Kremnické vrchy, Veľkú i Malú Fatru i Strážovské vrchy.

 Prístup 
Vrchol traverzuje  značená Cesta hrdinov SNP:
 z juhovýchodu z Bralovej skaly cez Sklenianske lúky
 zo severozápadu z Vyšehradu cez Chrenovské lazy
 po  značke:
 z Ráztočna cez Sklenianske lúky
 zo Skleného cez Sklenianske lúky

 Referencie 

 Pozri aj 
 Horeňovo (geomorfologický podcelok)
 Zoznam vrcholov v Žiari

 Externé odkazy 
 Poloha na turistickej mape

Kategória:Vrchy v Žiari
Kategória:Vrchy v okrese Prievidza
Kategória:Vrchy v okrese Turčianske Teplice
Kategória:Vrchy pod 1000 metrov na Slovensku